68 



dergestalt Khein Euangelischer Prediger Wurde vociren, noch 

 auf Euer vocation Brauchen lassen : Anstatt dess Guarnison 

 gelt, vnndt im Landt gelegenen Soldaten Wurdet Ir selbst 

 miessen Soldaten geben , Zuemahl nichtes gewissers , alss 

 das die Khay: May: vnnd Churfl: Dhrf. in Bayrn etc. disem 

 Gwalt mit Gwalt zu widertreiben , auf die benachbarten zur 

 müglichisten hülff Zuuermögen nicht vnderlassen würden , da- 

 hero Euer Kheiner in ewig Zeit sein Stuckh brodt mit den 

 seinigen bey hauss in ruhe essen, khein stundt sicher schlaf- 

 fen , sondern in Immerwehrender Furcht vnnd sorg stehen, 

 also das aincm leichter geschehen wurde, hauss vnnd hoff zu- 

 uerlassen, als inn solcher Immerwehrender quäl sein Leben zu- 

 zubringen : Was es auch entheb dennoch für einen aussgang 

 gewinnen wurde, khann auch der einfelligest vnter Euch , der 

 Gott furcht, die Euangelisch Religion , vnnd was die von ainen 

 Euangelischen Christen erfordert in acht nimmbt , die schweren 

 Sünden , wo man sich an Vnschuldigen bluet vnnd frembdten 

 guet vergreifft bedenkht Ihme vergangenen Zeiten Exempl ein 

 Spiegel sein last, Vnnd dann dess Rom: Khays: vnnd Churfl: 

 Dhrl: macht vnnd Gewalt gegen den Eürigen helt, ganzt leicht- 

 hch vnnd Clar bei sich selbst abnehmen , vnnd schliesscn. 



Die weil dann das ander mittl der güetige Tractation ein 

 solcher weeg ist, der nicht allein Gott wolgefälliger vnnd 

 Christlicher , auch vor sich selbst bei allen Vernünffligen vnnd 

 christlichen Gemüethern dergestalt den Vorzug hat , dass alle 

 vnnd Jede guetige mittl, ehe vnnd zuuor man zu dem Gwalt 

 vnnd Schwert greifft, zuuersuechen vnnd vorzunehmen, weil 

 dardurch nicht allein alle Vorerzehlte beschwernüss gfahr vnnd 

 Lanndtsverderben neben vielen grossen Sünden, Welche der 

 Krieg mit sich ziht, vermitten bleiben, zu dem man auch 

 durch den güetigen weg am schleinigisten zu dem erwünsch- 

 ten Enndt gelangt , Ihr auch Kheinen andern weeg zu Khay: 

 vnnd Churfl. Versicherung, wenig aber Euer Pretensionen 

 vnd beger, Versicherung zu hoffen habt, noch wir ein anders 



